НАРЕДБА
за формиране, подготовка и управление на Национален Отбор

в Детско-Юношеските Възрастови групи (ДЮНО) към БФКСТ

I. Общи положения

Чл.1. Тази наредба урежда условията и реда за:

· формиране на Национален Отбор в Детско-Юношеските Възрастови групи;
· подготовка, развитие и участие на състезателите в международни прояви;
· организацията на тренировъчния процес, спортни лагери и образователни семинари.

Чл.2. Националният Отбор в Детско-Юношеските Възрастови групи има за цел:

· развитие на високо спортно майсторство при млади състезатели;
· подготовка за участие в международни състезания и първенства;
· изграждане на приемственост към основния Национален Отбор;
· развитие на единна методика на обучение в клубовете.

Чл.3. Националният Отбор в Детско-Юношеските Възрастови групи се формира ежегодно по предложение на главния треньор и се утвърждава от Управителния съвет на федерацията.
II. Възрастови групи

Чл.4. В Детско-Юношеския Националния Отбор се включват състезатели от следните възрастови групи:

1. Деца мини (до 7г.)
2. Деца I (до 9г.)
3. Деца II (до 11г.)
4. Юноши младша възраст (до 13г.)
5. Юноши старша възраст (до 15г.)
III. Критерии за подбор

Чл.5. Подборът се извършва въз основа на:

· класиране от държавни първенства;
· резултати от национална ранглиста;
· представяне в международни турнири;
· техническо и артистично ниво;
· дисциплина и спортна етика.

Чл.6. Брой състезатели:

· до 6 танцови двойки във всяка възрастова група
· резервни състезатели – до 2 двойки

Чл.7. Комисията по подбор включва:

· треньор назначен за ДЮ Националния Отбор
· Председател на Треньорската Комисия, 
· Председател на Управителния Съвет, 
· външен експерт (при необходимост)

IV. Права и задължения на състезателите. 

Чл.8. Състезателите от националния отбор имат право на:

· участие в централизирана подготовка на БФКСТ
· участие в международни турнири, Европейски първенства и състезания под егидата на федерацията;
· обучение и работа с международни специалисти;
· участие в спортни лагери и семинари.

Чл.9. Състезателите на ДЮ Националния Отбор имат задълженията да: 
· участват в планираните тренировъчни лагери;
· спазват спортен режим и дисциплина;
· представляват достойно федерацията и страната;
· спазват антидопинговите правила.

V. Треньорски състав

Чл.10. Съставът на ДЮНО, ръководството и техническите лица се назначават от Председателя на БФКСТ предвид административно устройствения правилник, включително външни треньори, асистент-треньори, консултанти и хореографи.
Чл.11. Задължения на Ръководството на ДЮНО:

· изготвя годишен тренировъчен план;
· предлага състава на ДЮ Националния Отбор;
· организира лагери и семинари;
· анализира състезателните резултати;
· изготвяне на критерии и ранглиста за ДЮНО
VI. Подготовка

Чл.12. Подготовката включва:

· централизирани тренировъчни лагери
· семинари с международни специалисти
· участие в контролни турнири
· физическа и психологическа подготовка
VII. Финансиране

Чл.13. Финансирането се осигурява чрез:

· бюджет на федерацията
· държавно финансиране
· спонсорство
· такси за участие в лагери и семинари
VIII. Заключителни разпоредби

Чл.14. Промени и допълнения по настоящата Наредба могат да се правят единствено с предложение на ТС и УС на БФКСТ, утвърдени от ОС и УС  на БФКСТ.

Чл.15. Жалби и възражения по настоящата Наредба се разглеждат от ТС и при необходимост от УС на БФКСТ.

Чл.16. Наредбата се приема от ОС или УС на федерацията и влиза в сила от датата на приемането ѝ.
Чл.15. За неуредените въпроси по настоящия Правилник се прилагат разпоредбите на Устава на БФКСТ, Закон за юридическите лица с нестопанска цел и гражданското законодателство на Република България.
Настоящата наредба е приета на 01.03.2026г. от ОС на БФКСТ
ПРОГРАМА ЗА РАЗВИТИЕ НА ДЕТСКО-ЮНОШЕСКИЯ СПОРТ

чрез спортни лагери и семинари

1. Основни цели

- повишаване качеството на подготовка
- развитие на млади таланти
- уеднаквяване на методиката на обучение
- подобряване на международната конкурентно-способност
2. Видове спортни лагери

2.1. Национален тренировъчен лагер - провежда се 2–3 пъти годишно

- Теми:

* техника на стандартни танци
* техника на латиноамерикански танци
* физическа подготовка

* хореография

* артистичност и презентация

- Продължителност: 4–7 дни
2.2.  Подготвителен лагер преди международни състезания - Фокус:

* състезателни програми

* сценично поведение

* психология на състезанието

- Продължителност: 3–5 дни
3. Образователни семинари - Семинарите са насочени към:
3.1. Треньори - Теми:

- методика на обучение

- спортна психология

- подготовка на състезателни програми

- нови тенденции в спортните танци
3.2. Състезатели - Теми:

- музикалност

- артистичност

- спортна дисциплина

- превенция на травми
3.3. Родители - Теми:

- подкрепа на младия спортист

- баланс Спорт – Образование

- спортна мотивация
4. Международни лектори - покана към:
- водещи треньори

- международни съдии

- шампиони по спортни танци
5. Годишен календар
	
	Дата
	Събитие
	Тема

	1.
	Февруари
	Зимен тренировъчен лагер
	Подготовка за състезателен сезон,  първо полугодие

	2.
	Април
	Семинар за треньори
	Повишаване и подобряване на компетенциите

	3.
	Юни
	Национален лагер
	Анализ на първо полугодие и корекции

	4.
	Август
	Международен тренировъчен лагер
	Подготовка за състезателен сезон,  второ полугодие

	5.
	Октомври
	Семинар за състезатели
	Повишаване и подобряване на знанията

	6.
	Декември
	Анализ и подготовка за следващия сезон
	Анализ на второ полугодие и корекции


6. Очаквани резултати

* повишено техническо ниво на състезателите

* по-силно участие на международни турнири

* увеличаване на броя на младите състезатели

* изграждане на устойчива система за развитие
* мотивация на подрастващото поколение

Настоящата Програма е приета на 01.03.2026г. от ОС на БФКСТ
Георги Найденов

Председател на Българска федерация на клубовете по спортни танци
